Memorie omnium his litteris adsignamus quod Xristianus prior de Longouado et Stephanus frater eius et Hugo et Guido canonici aliique ipsius loci fratres tam clerici quam laïci locum qui dicitur Louineius ecclesie sancti Stephani diuionensis per manum Herberti abbatis dederunt et perpetualiter habendum concesserunt. Hoc donum Odo dominus de Granceio calumpniari cepit. Unde ab ipso abbate et a fratribus conuentus, locum ipsum libere sancto Stephano concessit, laudante uxore sua Nona et fratre suo Raynaldo. Nam nichil in contentione uel proprio detinentes, loci ipsius prata terras cultas et incultas omnino concesserunt. Tunc affuerunt cum abbate canonici, Gislebertus, Girardus de Aspro Monte, Wido de Longouado et milites, Iosbertus frater Gisleberti, Raynerius de Frollois, Bardax de Grance, Raynaldus Coldarum, Iohannes prepositus de Grance, Astornellus minimus, Henricus filius Lanberti de Auiurra, Natalis et Arius famuli.